cyanic-selkie/wikianc huggingface dataset:
ধূমকেতু (পত্রিকা)
ব্রিটিশ বিরোধী প্রকাশনা
পত্রিকার ২৬ সেপ্টেম্বর, ১৯২২ সংখ্যায় নজরুলের কবিতা আনন্দময়ীর আগমনে প্রকাশিত হয়। এই রাজনৈতিক কবিতা প্রকাশিত হওয়ায় ৮ নভেম্বর পত্রিকার উক্ত সংখ্যাটি নিষিদ্ধ ঘোষিত হয়। একই বছরের ২৩ নভেম্বর তার যুগবাণী প্রবন্ধগ্রন্থ বাজেয়াপ্ত করা হয় এবং একই দিনে তাকে কুমিল্লা থেকে গ্রেফতার করা হয়। গ্রেফতারের পর তাকে কুমিল্লা থেকে কলকাতায় নিয়ে আসা হয়। ১৯২৩ খ্রিষ্টাব্দের ৭ জানুয়ারি নজরুল বিচারাধীন বন্দী হিসেবে আত্মপক্ষ সমর্থন করে এক জবানবন্দি প্রদান করেন। চিফ প্রেসিডেন্সি ম্যাজিস্ট্রেট সুইনহোর আদালতে এই জবানবন্দি দিয়েছিলেন। তার এই জবানবন্দি বাংলা সাহিত্যে রাজবন্দীর জবানবন্দী নামে বিশেষ সাহিত্যিক মর্যাদা লাভ করেছে। ১৬ জানুয়ারি বিচারের পর নজরুলকে এক বছরের সশ্রম কারাদণ্ডে দণ্ডিত করা হয়। নজরুলকে আলিপুর কেন্দ্রীয় কারাগারে নিয়ে যাওয়া হয়।
পরিনতি
নজরুলের কারাদণ্ডের পরিপ্রেক্ষিতে ২৭ জানুয়ারি সংখ্যাটি ‘নজরুল সংখ্যা’ হিসেবে প্রকাশিত হয়। এর পরে কিছুদিনের জন্য পত্রিকাটি বন্ধ থাকে। পরে পত্রিকাটি বীরেন সেনগুপ্ত ও অমরেশ কাঞ্জিলালের সম্পাদনায় পুনরায় প্রকাশিত হয়, কিন্তু তা অনিয়মিতভাবে চলে ও সেই বছরের (১৯২৩) মার্চ মাসে একেবারে বন্ধ হয়ে যায়।
মানস নদী
মানস নদী বাংলাদেশের উত্তর-পশ্চিমাঞ্চলের বগুড়া এবং সিরাজগঞ্জ জেলার একটি নদী। নদীটির দৈর্ঘ্য ১৭ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মানস নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৯৯।
প্রবাহ
মানস নামের নদীটি বগুড়া জেলার ধুনট উপজেলার বন্ধেরবাড়ি ইউনিয়নে প্রবহমান যমুনা নদীর জলধারা থেকে উৎপত্তি লাভ করে একই উপজেলার ধুনট পৌরসভা অবধি প্রবাহিত হয়ে ইছামতি নদীতে নিপতিত হয়েছে। নদীটি ধুনট উপজেলা ও কাজীপুর উপজেলার একটি নদী।
মার্চেলো মুস্তো
মার্চেলো মুস্তো (জন্ম ১৪ এপ্রিল ১৯৭৬) কানাডার ইয়র্ক বিশ্ববিদ্যালয়ে সমাজবিজ্ঞানের অধ্যাপক ও Laboratory for Alternative Theories এর প্রধান প্রতিষ্ঠাতা।  বিগত শতাব্দীতে যেসব গুনীতাত্ত্বিক মার্ক্স-চর্চায় বিশ্বব্যাপী নতুন জোয়ার এনেছেন উনি তাঁদের মধ্যে বলা যায় অগ্রগণ্য। যেসব বিষয় ওঁর তত্ত্বচিন্তায় বিশেষ গুরুত্ব পেয়েছে সেগুলো হল সাম্যবাদ, শ্রমিক আন্দোলনের ইতিহাস ও বিকল্প অর্থ-সামাজিক প্রকল্পের রূপলেখা। The Last Years of Karl Marx: An Intellectual Biography ছাড়াও ব্যাক্তি মার্ক্স ও মার্ক্সবাদ বিষয়ে চার-চারটি পুস্তক, বারটি সম্পাদিত সংকলন ও পঞ্চাশের বেশি পত্র-পত্রিকা ও বিভিন্ন সংকলনে লিখেছেন তিনি। কম করে পঁচিশটি ভাষায় অনুবাদ হয়েছে এই দুঃসাহসী পন্ডিতের লেখাগুলি।
শিক্ষা ও কর্মজীবন
রাষ্ট্রবিজ্ঞানে স্নাতক ও স্নাতকোত্তর স্বীকৃতি অর্জনের পরে মার্চেলো মুস্তো দর্শন ও রাষ্ট্রবিজ্ঞানে পি. এইচ. ডি অর্জন করেন  University of Naples "L'Orientale" থেকে। তিনি দর্শনে আর একটি পি. এইচ. ডি, André Tosel এর তত্ত্বাবধানে, University of Nice Sophia Antipolis, থেকে অর্জন করেন। ২০১৪ সালে ইয়র্ক বিশ্ববিদ্যালয় সমাজবিজ্ঞান বিভাগে, প্রথমে সমাজতত্ত্বের সহকারী অধ্যাপক, ২০১৫ সালে সহযোগী অধ্যাপক ও ২০২০ সালে অধ্যাপক পদে নিযুক্ত হন। অনাবাসিক শিক্ষক হিসেবে পড়িয়ে থাকেন বিশ্ব জুড়ে: সেসব প্রতিষ্ঠানের মধ্যে রয়ে গেছে University of Pisa, University of Helsinki, Rikkyo University, Fondation Maison des Sciences de l'Homme, এবং Sapienza University of Rome। এর সাথে একই সঙ্গে পড়াচ্ছেন  Nanjing University র দর্শন বিভাগে সহযোগী অধ্যাপক হিসেবে।সাতটি দেশের তহবিল সংস্থা ওঁর গবেষণাকে অর্থ সাহায্য করে থাকে।সেই সঙ্গে কানাডার Social Sciences and Humanities Research Council শীর্ষক তাঁর প্রকল্পকে "The Global History of Karl Marx's Capital”  Partnership Development Grant প্রদান করেছে। মুস্তো তাঁর চিন্তার বৈশিষ্ট্য ও পরিচয় তুলে ধরেছেন ১৫০টির বেশি বক্তৃতা ও উপস্থাপনার মাধ্যমে।তার সাথে সাথে নিয়মিত লেখেন বিভিন্ন দৈনিক ও অনলাইন সংবাদপত্রে, যেমনThe Statesman, Corriere della Sera, il manifesto, La Razón, আর Jacobin য়ে।দায়িত্বসহকারে সম্পাদকের ভূমিকায় তিনি সমানে প্রকাশ করে চলেছেন Marx, Engels, Marxisms, Palgrave Macmillanয়ের এবং Critiques and Alternatives to Capitalism, Routledgeয়ের গ্রন্থামালার বইগুলি।
কাজের বৃত্তি
দ্বিতীয় বইটি: ''Workers Unite! The International 150 Years Later'' (২০১৪)।এটি প্রথম সেই সংকলন যেখানে দুটি মলাটের মধ্যে ধরা পড়েছে বিভিন্ন আন্তর্জাতিক শ্রমিক সংগঠনের কথা ও নানান সময়ের নথি ও ইস্তেহার।বইটির সুদীর্ঘ ভূমিকায় মুস্তো তুলে ধরেছেন শ্রমিক আন্দোলনের এক প্রকাণ্ড ইতিহাস যার ভিত্তি প্রথাগত মার্ক্স-ও-লেনিনবাদের দাবি থেকে একেবারে আলাদা।তাঁর সম্পাদনায় ধরা পড়েছে সংগঠনগুলির জটিল ক্রিয়া-প্রতিক্রিয়া, রাজনৈতিক আধিপত্যের লড়াই ও সংগ্রামের একাধিক স্ববিরোধী প্রবণতা যার আছে এক নিজস্ব প্রক্রিয়া।মুস্তো মনে করেন “আন্তর্জাতিকতা শ্রমজীবী মানুষদের বুঝতে সাহায্য করেছিল তাদের মুক্তি কোনো এক বিশেষ দেশের বা প্রদেশের উপর নির্ভর করে না; করে বিশ্বব্যাপী হয়ে ওঠার উপরে ।এর সাথে সাথে এটাও বোঝা দরকার তাদের লক্ষ্য তাদেরই অর্জন করতে হবে, তাদের নিজস্ব সংগঠনিক ক্ষমতার জোরে, অন্য কোন বহিঃশক্তির মাধ্যমে নয়। এটা অপরিহার্য; নতুবা পুঁজিবাদী উৎপাদন ব্যবস্থা ও তার উপর নির্ভরশীল রুজি রোজগারের সমস্যা রদ করা সম্ভব নয়; খতম করা অসম্ভব নিয়োগকর্তাদের অভিজাততন্ত্র।"
The Marx Revival: Key Concepts and New Interpretations (২০২০) বইটিতে বিশ্বের শীর্ষস্থানীয় সমসাময়িক মার্ক্সবাদীরা ২২টি অধ্যায়ে  তুলে ধরেছেন মার্ক্সের কিছু মূল ধারণা ও তার সাম্প্রতিক প্রসঙ্গ, বিশেষ করে ২০০৮র অর্থনৈতিক বিপর্যয়ের কথা মাথায় রেখে।মার্ক্সের ধারণাগুলিকে সময়ের পরিবর্তনের সাথে তাল মিলিয়ে তাঁরা এক নতুন রূপ দিয়েছেন।এর সাথে সাথে তাঁরা দেখিয়ে দিয়েছেন কেন এখনও মার্ক্স প্রাসঙ্গিক থেকে গেছেন।বইটির মুখবন্ধটিতে মুস্তো স্পষ্টতই বলেছেন: গবেষণার অগ্রগতির কথা মাথায় রেখে, রাজনৈতিক পরিস্থিতির সাথে তাল মিলিয়ে মার্ক্সের চিন্তার ব্যাখ্যার পুনর্নবীকরণ এমন একটি ঘটনা যা অব্যাহত থাকতে বাধ্য।একই সঙ্গে তিনি লিখেছেন “সাম্যবাদের” ধারণার উপর।তাঁর দৃষ্টিভঙ্গিতে, সাম্যবাদ বলতে মার্ক্স যা বোঝাতেন তা হলো ব্যক্তিস্বাধীনতার সাথে একটি মৌলিক মূল্য সংযুক্ত করা, যা প্রচলিত সাম্যবাদ সম্বন্ধে লোকের ধারণা – পরিকল্পিত সমতল রাজনৈতিক অর্থনৈতিক শ্রেণিবিন্যাস – থেকে অনেকটাই আলাদা।
আলোচ্য চতুর্থ পুস্তকটি হলো মার্ক্সের বিশেষ কয়েকটি প্রবন্ধের সংকলন: Karl Marx's Writings on Alienation (২০২১)।বইটির ভূমিকায়ে মুস্তো লিখেছেন, যেসব মার্ক্সবাদীরা মার্ক্সের অপরিকরণ বা বিযুক্তিকরণের (alienation) উপর আলোচনা করে থাকেন, তাঁদের কাছে তাঁর জীবনের “প্রথম পর্বের” লেখাগুলি বেশি করে গুরুত্ব পেয়ে থাকে। ফলে নজর পায়না মার্ক্সের পরবর্তী কালের বা “দ্বিতীয় পর্বের” লেখাগুলি। মুস্তো জোর দিয়েছেন “দ্বিতীয় পর্বের” সেইসব লেখাগুলির ওপর যা রয়ে গেছে মার্ক্সের Grundrisse ও Capital-I, অধ্যয় ১, পরিচ্ছেদ ৬-য়ে  (অপ্রকাশিত)। তাঁর মতে মার্ক্সের প্রথম পর্যায়ের দার্শনিক দৃষ্টিকোণ থেকে প্রস্তাবিত লেখাগুলির চাইতে তাঁর “দ্বিতীয় পর্বের” বিযুক্তিকরণের ধ্যান-ধারণাগুলি, যা অর্থনৈতিক দৃষ্টিকোণ থেকে লেখা, অনেক বেশি গুরুত্বপূর্ণ।মুস্তো দায়িত্ব সহকারে বলেন, যদি “দ্বিতীয় পর্বের” তত্ত্বগুলিকে ঠিকমতো সাজিয়ে কাজে লাগানো যায়, তাহলে বিংশ শতাব্দীর দ্বিতীয়ার্ধে যে সমাজ ও মনোবিজ্ঞান মার্ক্সের প্রথম পর্বের বিযুক্তিকরণের চিন্তার সুত্র ধরে গড়ে উঠেছিল, শুধুই যে তাদের অতিক্রম করা যেতে পারে তা নয়, বরং তার বদলে এক বলিষ্ঠ “পুঁজিবাদবিরোধী” বিযুক্তিকরণের তত্ত্ব পাওয়া যেতে পারে যা নিয়ত অনুশীলনের পক্ষে উপযুক্ত।”
এসবের বাইরে মার্ক্সবাদ, সমাজতান্ত্রিক তত্ত্ব, প্রগতিশীল ও সামাজিক আন্দোলনের উপর মুস্তো প্রভূত লেখালেখি করেছেন, যা নিয়মিত বামপন্থী পত্র-পত্রিকায় বেরিয়েছে।এসব পত্র-পত্রিকার মধ্যে উল্লেখযোগ্য হল: International Review of Social History, Contemporary Sociology, Critical Sociology, Science & Society, ও  Labor History। ইউক্রেন ও রাশিয়ার সাম্প্রতিক যুদ্ধে নিয়ে তিনি একটি বিশেষ প্রবন্ধ লিখেছেন: "War and the Left: Considerations on a Chequered History।" এতে তিনি বলেছেন: “যুদ্ধ এক বিশেষ ধরনের সহিংসতার মতাদর্শ ছড়াতে পারে যা প্রায়শই জাতীয়তাবাদের অনুভূতি প্রচার করে; যার ফলে দূরে সরে যায় শ্রমিক আন্দোলনের প্রচেষ্টা।কদাচিৎ গণতন্ত্র ও স্বয়ংসম্পূর্ণ ব্যবস্থাপনার পক্ষে কথা বলা হলেও যুদ্ধে বৃদ্ধি পায় কর্তৃত্ববাদী প্রতিষ্ঠানের সম্মিলিত কায়েমি শক্তি।এই প্রেক্ষাপটে যদি আধিপত্যের লড়াইয়ে বামপন্থীদের ফিরতেই হয় এবং ইতিহাসকে যদি সত্যই কাজে লাগাতে হয়, তাহলে তাদের পতকায়ে আজ স্পষ্ট ভাবে লিখতে হবে তারা কেবল যে “সামরিকতা বিরোধী” তা-ই নয়, তারা বিশ্বাস করে “যুদ্ধ নয়, কখনোই না।”
যমুনা নদী (পঞ্চগড়)
যমুনা নদী (পঞ্চগড়) বাংলাদেশ ও ভারতের একটি আন্তঃসীমান্ত নদী। এটি বাংলাদেশের উত্তর-পশ্চিমাঞ্চলের পঞ্চগড় জেলার একটি নদী। নদীটির দৈর্ঘ্য ৮ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক যমুনা নদী (পঞ্চগড়)-এর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০০।
ফ্রাই অটো
ফ্রাই অটো (জার্মান ভাষায়: Frei Otto) (মে ৩১, ১৯২৫ - মার্চ ৯, ২০১৫) একজন জার্মান স্থপতি এবং কাঠামো প্রকৌশলী। তিনি তার স্থাপনায় হালকা ও কম ওজন বিশিষ্ট কাঠামো ব্যবহারের জন্য সুপরিচিত ছিলেন। বিশেষ করে প্রসার্য কাঠামো (Tensile structure) ও ঝিল্লী কাঠামো (Membrane structure) তৈরি ও ব্যবহারে অটো উল্লেখযোগ্য কাজ করেছেন। ১৯৭২ সালের গ্রীষ্মকালীন অলিম্পিকের জন্য নির্মাণ করা মিউনিখ অলিম্পিক স্টেডিয়ামে অটো এধরনের কাঠামো ব্যবহার করেছেন। অটোর প্রাপ্ত বিভিন্ন পুরস্কারের মধ্যে রিবা রয়াল গোল্ড মেডাল এবং প্রিট্‌জকার পুরস্কার উল্লেখযোগ্য।
প্রাথমিক জীবন
অটো জার্মানির জিগমারে জন্মগ্রহণ করেন তবে বড় হয়েছেন বার্লিনে। তিনি বার্লিনে স্থাপত্য বিষয়ে পড়ালেখা করেছেন। এরপরে দ্বিতীয় বিশ্বযুদ্ধে যুদ্ধবিমানের পাইলট হিসেবে কাজ করেছেন। তিনি পাইলট হিসেবে প্রশিক্ষণের সময় থাকার জন্য তাবু বানাতে গিয়ে বিভিন্ন পরীক্ষা-নিরীক্ষা শুরু করেন। দ্বিতীয় বিশ্বযুদ্ধের পরে অটো মার্কিন যুক্তরাষ্ট্রে স্থাপত্য বিষয়ে সংক্ষিপ্ত পড়েলেখা করেন। এরপরে তিনি বিভিন্ন খ্যাতিমান স্থপতিদের সাথে সাক্ষাতের জন্য বিভিন্ন জায়গা ভ্রমণ করেন। এই ভ্রমণে তিনি এনরিখ মেন্ডেলসন, মিজ ফ্যান দিয়া রুহা, রিচার্ড নয়ট্রা এবং ফ্র্যাঙ্ক লয়েড রাইটের সাথে সাক্ষাৎ করেন।
কর্মজীবন
অটো ১৯৫২ সালে জার্মানিতে ব্যক্তিগতভাবে স্থাপত্য পেশা শুরু করেন। জার্মানির কাসেল-এ ফেডারেল গার্ডেন এক্সপোজিশনে অটোর নকশায় নির্মিত প্যাভিলিয়নটি প্রথমবারের মত মানুষের দৃষ্টি অর্জনে সক্ষম হয়। ১৯৫৪ সালে অটো টেনজাইল স্ট্রাকচার বা প্রসারণযোগ্য কাঠামো বিষয়ে ডক্টরেট ডিগ্রী লাভ করেন। অটো হালকা ওজনবিশিষ্ট প্রসারণীয় ও মেমব্রেন কাঠামো বিষয়ে গুরুত্বপূর্ণ কাজ করেছেন। কাঠামো প্রকৌশল ও পুরকৌশলের এসম্পর্কিত বিষয়ে অটো বিভিন্ন নতুন ধারণার প্রবর্তন করেছেন। ১৯৬৪ সালে স্টুটগার্ট বিশ্ববিদ্যালয়ে অটো ইন্সটিটিউট ফর লাইটওয়েট স্ট্রাকচার প্রতিষ্ঠা করেন। বিশ্ববিদ্যালয়ের অধ্যাপনা থেকে অবসর নেয়ার পূর্ব পর্যন্ত তিনি এই ইন্সটিটিউটের প্রধান ছিলেন। তার করা উল্লেখযোগ্য কাজ ছিল ১৯৭২ সালের গ্রীষ্মকালীন অলিম্পিক উপলক্ষে মিউনিখে নির্মিত অলিম্পিক স্টেডিয়াম এবং ১৯৬৭ সালের মন্ট্রিয়ল এক্সপোতে ওয়েস্ট জার্মান প্যাভিলিয়ন।
মৃত্যুর পূর্ব পর্যন্ত অটো স্থপতি হিসেবে সক্রিয় ছিলেন। তার তত্ত্বাবধানে স্থপতি মাহমুদ বোদো রাশ মধ্যপ্রাচ্যে কয়েকটি প্রকল্পে কাজ করেন। এক্সপো ২০০০-এ জাপানি স্থপতি শিগেরু বানের সাথে অটো জাপানী প্যাভিলিয়ন নির্মাণ করেন। এই প্যাভিলিয়নটি সম্পূর্ণভাবে কাগজের তৈরি। মাহমুদ রাশের সাথে অটো এই এক্সপোতে ভেনেজুয়েলার প্যাভিলিয়ন নকশা করেন। সেপ্টেম্বর ১১-এর হামলার স্মরণে অটো নিউ ইয়র্কের ঐ জায়গাটিকে পানিবেষ্টিত করে এর চারপাশে গাছের সারি স্থাপনের চিন্তা করেন। তার চিন্তায় আরো ছিল ঐ জায়গার পার্কে একটি বিশ্বমানচিত্র স্থাপন যাতে কোন মুহূর্তে বিশ্বে যেসব দেশে যুদ্ধ সংঘটিত হচ্ছে, সেসব দেশের মানচিত্রে ক্রমাগত আলো জ্বলবে এবং যুদ্ধে নিহত মানুষের সংখ্যা একটি বোর্ডে প্রদর্শন করা হবে।
নকশাকৃত ভবনের তালিকা
ফ্রাই অটো-এর নকশাকৃত ভবন ও স্থাপনাসমূহের মধ্যে উল্লেখযোগ্য হল:
পুরস্কার
১৯৭৪ – থমাস জেফারসন মেডাল ইন আর্কিটেকচার ১৯৮০ – ইউনিভার্সিটি অফ বাথ থেকে সম্মানসূচক ডক্টরেট ডিগ্রী ১৯৯৬/৯৭ – ওলফ প্রাইজ ইন আর্কিটেকচার ২০০৫ – রয়াল ইন্সটিটিউট অফ ব্রিটিশ আর্কিটেক্টস কর্তৃক প্রদত্ত রয়াল গোল্ড মেডাল ফর আর্কিটেকচার ২০০৬ – প্রিমিয়াম ইম্পেরিয়াল ইন আর্কিটেকচার ২০১৫ – প্রিট্জকার আর্কিটেকচার পুরস্কার
হুল এক্সপ্রেস
হুল এক্সপ্রেস পূর্ব রেল দ্বারা চালিত একটি দৈনিক সুপারফাস্ট এক্সপ্রেস ট্রেন, যা সিউড়ী এবং হাওড়াকে সংযুক্ত করে। এটিকে রেগুলার এক্সপ্রেস (১৩০৫১/১৩০৫২) থেকে উন্নতিকরণ করা হয়েছে। ট্রেনটি ২২৩২১/২২৩২২ সংখ্যা দিয়ে চলাচল করে।
গতি
২২৩২১/২২৩২২ হাওড়া- সিউরি হুল এক্সপ্রেসের গড় গতি ৫৬ কিলোমিটার প্রতি ঘন্টা এবং উভয় দিকে ২৪২ কিলোমিটার রেললাইন ৪ ঘন্টা ২০ মিনিটে চলাচল করে। হুল এক্সপ্রেসের সর্বাধিক অনুমোদিত গতি ব্যান্ডেল ও আন্দালের মধ্যে ঘন্টায় ১১০ কিলোমিটার।
কোচ সংমিশ্রণ
ট্রেনটিতে আদর্শ আইসিএফ রেক রয়েছে যা পূর্ব রেল দ্বারা রক্ষণাবেক্ষণ করা হয় যার সর্বোচ্চ গতি ১১০ কিলোমিটার প্রতি ঘন্টা। ট্রেনটি তে ১৩ টি কোচ রয়েছে:
লোকোমোটিভ
এটি হাওড়া লোকো শেড ভিত্তিক ডাব্লুএপি ৪ / ডাব্লুএপি ৫ / ডাব্লুএপি ৭ লোকোমোটিভ দ্বারা হাওড়া থেকে সিউরি পর্যন্ত এবং এর বিপরীতে চালিত হয়।
পার্সিফোন
পার্সিফোন, also called Kore or Cora ("the maiden"), ছিলেন প্রাচীন গ্রিক দেবতা জিউস ও কৃষির দেবী দেমেতেরের কন্যা এবং পাতালের রাণী।
মালতী ঘোষাল
মালতী ঘোষাল (১৭ ডিসেম্বর ১৯০২ – ১৯ জুলাই ১৯৮৪) ছিলেন একজন ভারতীয় রবীন্দ্র সংগীত শিল্পী। সঙ্গীতকে পেশা না করেও যেসব মহিলা বঙ্গদেশে যশ ও খ্যাতি অর্জন করেছিলেন তিনি তাঁদের মধ্যে অন্যতম।
প্রাথমিক জীবন
মালতীর পিতা ভারতের কলকাতার ‘কুন্তলীন’ খ্যাত বিশিষ্ট ব্যবসায়ী হেমেন্দ্রমোহন বসু। মাতা মৃণালিনী বসু ছিলেন মৈমনসিংহের মসুয়ার বিখ্যাত রায়চৌধুরী পরিবারের কন্যা। প্রবাদপ্রতিম শিশু সাহিত্যিক উপেন্দ্রকিশোর রায়চৌধুরী তার মামা;মামাতো ভাই সুকুমার রায় ও ভাইপো বিখ্যাত চলচ্চিত্র পরিচালক সত্যজিৎ রায়।পারিবারিক সাংগীতিক ও সাংস্কৃতিক পরিবেশে তার শৈশব কেটেছে। ব্রাহ্ম বালিকা শিক্ষালয়ে তার প্রথম সংগীতের পাঠ অমলা দাশের কাছে। তিনি মানদাসুন্দরী দাসী এর কাছ থেকে টপ্পা, পূর্ণকুমারী দাসীর কাছ থেকে কীর্ত্তন এবং গোপেশ্বর বন্দ্যোপাধ্যায়, সুরেন্দ্রনাথ বন্দ্যোপাধ্যায় এবং শ্যাম সুন্দর মিত্রের কাছ থেকে ভারতীয় শাস্ত্রীয় সঙ্গীত শিখেছেন। এছাড়াও তিনি সাবলীলভাবে সেতার বাজাতেন। ১৯৩৫ সালে সুশান্ত ঘোষালের সাথে বিবাহের পর তিনি নতুন করে সংগীত চর্চা শুরু করেন। ডাঃ ঘোষাল একজন প্রখ্যাত অণুজীববিজ্ঞানী এবং কলকাতার স্কুল অফ ট্রপিক্যাল মেডিসিনের প্রধান ছিলেন এবং কালাজ্বর ও কলেরার মত মারাত্মক রোফ নিয়ে কাজ করেছেন। তিনিও একজন দক্ষ গায়কও ছিলেন।
সঙ্গীতজীবন
মালতীকে প্রধানত ঘরোয়া অনুষ্ঠান ও ব্রাহ্মসমাজে উপাসনার অঙ্গ হিসাবেই গান গাইতে দেখা যেত। স্বামীর সাথে দ্বৈত কণ্ঠেও ব্রাহ্মসমাজে গান গেয়েছেন। ১৯৪০ খ্রিস্টাব্দে ‘কে বসিলে আজি’ ও ‘হৃদয় বাসনা পূর্ণ হল’ দিয়ে তার প্রথম রেকর্ড এবং ‘এ পরবাসে রবে কে’ ও ‘যদি এ আমার হৃদয় দুয়ার’ দিয়ে তার দ্বিতীয় রেকর্ড প্রকাশিত হয়। একক কণ্ঠের গাওয়া এই চারখানি রবীন্দ্র সঙ্গীত তাঁকে জনপ্রিয় করে তোলে। ১৯৫২ খ্রিস্টাব্দে তার স্বামীর পরলোক গমনে তিনি সঙ্গীতের সাথে বাইরের সমস্ত সম্পর্ক ছিন্ন করেন।তার কন্যা অলকা মিত্র হলেন কলকাতার বিশিষ্ট সমাজসেবী ।
মৃত্যু
মালতী ঘোষাল ১৯৮৪ খ্রিস্টাব্দের ১৯ শে জুলাই কলকাতায় প্রয়াত হন।
তাজিয়া আক্তার
তাজিয়া আক্তার (Tazia Akhter) (জন্ম: ১২ ডিসেম্বর ১৯৯৩) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।   তিনি একজন ডানহাতি বোলার এবং ডানহাতি ব্যাটসম্যান।
প্রাথমিক জীবন
তাজিয়া ১৯৯৩ সালের ১২ ডিসেম্বর বাংলাদেশে জন্মগ্রহণ করেন।
একদিনের আন্তর্জাতিক
তাজিয়ার একদিনের আন্তর্জাতিকে অভিষেক ঘটে ২০১২ সালের ৬ সেপ্টম্বর দক্ষিণ আফ্রিকা মহিলা ক্রিকেট দলের বিরুদ্ধে।
টি২০ আন্তর্জাতিক
তাজিয়ার টুয়েন্টি ২০ আন্তর্জাতিকে অভিষেক ঘটে ২০১২ সালের ১১ সেপ্টম্বর দক্ষিণ আফ্রিকা মহিলা ক্রিকেট দলের বিরুদ্ধে।
বরাটি নরদানা বাংলাদেশ উচ্চ বিদ্যালয়
বরাটি নরদানা বাংলাদেশ উচ্চ বিদ্যালয়, টাংগাইল জেলার মির্জাপুর উপজেলায় অবস্থিত একটি মাধ্যমিক বিদ্যালয়।  বিদ্যালয়টি ১৯৪৮ সালে প্রতিষ্ঠিত হয়।
তাজিয়া আক্তার
এশিয়ান গেমস
বাংলাদেশ ২০১০ সালে চীনের গুয়াংচুতে অনুষ্ঠিতব্য এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্য পদক লাভ করে। তাজিয়া উক্ত প্রতিযোগীতায় বাংলাদেশ জাতীয় মহিলা ক্রিকেট দলের অন্যতম একজন খেলোয়াড় ছিলেন।
বরাটি নরদানা বাংলাদেশ উচ্চ বিদ্যালয়
ইতিহাস
১৯৪৮ সালের ১লা জানুযারী খাগজানা নদীর কুল ঘেষে বরাটি নরদানা পাকিস্তান উচ্চ বিদ্যালয় নামে এই বিদ্যালয় যাত্রা শুরু করে। স্বাধীনতার পর এর নামকরণ করা হয় বরাটি নরদানা বাংলাদেশ উচ্চ বিদ্যালয়।
ক্রিকেট প্যাভিলিয়ন
ঐতিহাসিক প্যাভিলিয়ন
লর্ডস ক্রিকেট গ্রাউন্ড এবং ওভালের প্যাভিলিয়ন সাধারণত ভিক্টোরিয়ান স্থাপত্য শৈলীর যা প্রায় বেশিরভাগ বিখ্যাত ইংলিশ মাঠে দেখা যায়। অক্সফোর্ডের ইউনিভার্সিটি পার্কের ক্রিকেট প্যাভিলিয়নের নকশা করেছেন শীর্ষস্থানীয় ভিক্টোরিয়ান স্থপতি স্যার টমাস গ্রাহাম জ্যাকসন। অন্যান্য বিখ্যাত ঐতিহাসিক প্যাভিলিয়নসমূহ হলো ওল্ড ট্র্যাফোর্ড এবং সিডনি ক্রিকেট গ্রাউন্ডের মেম্বারস প্যাভিলিয়ন। এটিতে প্রবেশাধিকার শুধুমাত্র সদস্যদের জন্য উন্মুক্ত। এর আসনগুলি কোন সদস্য বা খেলোয়াড়দের জন্য সংরক্ষিত। নিরাপত্তাজনিত কারণে কোন অসদস্য মেম্বারস প্যাভিলিয়নে প্রবেশের সুযোগ পায় না।
আধুনিক প্যাভিলিয়ন
আধুনিক প্যাভিলিয়নের মধ্যে সবচেয়ে স্বতন্ত্র বৈশিষ্ট্যের হলো বারবাডোসের কেনসিংটন ওভালে স্যার গারফিল্ড সোবার্সের নামানুসারে প্যাভিলিয়ন। অন্যান্য আধুনিক প্যাভিলিয়নসমূহ হলো ইংল্যান্ডের রোজ বোল এবং ভারতের ব্র্যাবর্ন স্টেডিয়াম।
বিকল্প
টি-টোয়েন্টি ক্রিকেটে প্যাভিলিয়নের পরিবর্তে সাধারণত ডাগআউট বা বেঞ্চ ব্যবহার করা হয়। ডাগআউট বা বেঞ্চ খেলার মাঠের একেবারে পাশে অবস্থিত, যাতে খেলোয়াড়রা প্যাভিলিয়নের তুলনায় খেলার মাঠে আরও দ্রুত প্রবেশ করতে এবং প্রস্থান করতে পারে, ফলে খেলাটি তার গঠনের দ্রুত গতি বজায় রাখতে পারে।
রতনাই নদী
রতনাই নদী বাংলাদেশের উত্তর-পশ্চিমাঞ্চলের কুড়িগ্রাম এবং লালমনিরহাট জেলার একটি নদী। নদীটির দৈর্ঘ্য ২৪ কিলোমিটার, গড় প্রস্থ ২২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রতনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ১০১।
বুদ্ধগুপ্তনাথ
বুদ্ধগুপ্তনাথ ষোড়শ শতাব্দীর একজন ভারতীয় বৌদ্ধ তান্ত্রিক ছিলেন। তার শিষ্য তারানাথের রচিত জীবনী থেকে তার সম্বন্ধে বিস্তারিত জানা যায়।
সংক্ষিপ্ত জীবনী
তারানাথের রচিত জীবনী গ্রুব-ছেন-বুদ্ধ-গুপ্ত'ই-র্নাম-থার-র্জে-ব্ত্সুন-ন্যিদ-ক্যি-ঝাল-লুং-লাস-গ্ঝান-দু-রাং-র্তোগ-গি-দ্রি-মাস-মা-স্বাগ্স-পা'ই-য়ি-গে-য়াং-দাগ-পা অনুযায়ী, বুদ্ধগুপ্তনাথ ভারতের ইন্দ্রলিঙ্গ শহরে এক ধনী বণীক পরিবারে জন্মগ্রহণ করেন। যৌবনে তিনি পিতার অনুমতিতে রসযান তত্ত্বের শিক্ষক নাথ সম্প্রদায়ের থির্তিনাথের নিকট শিক্ষালাভ করেন। এই সময় তিনি এই সম্প্রদায়ের দেবনার ও দীপনাথ নামক দুই শিক্ষকের নিকট ব্যাকরণ সম্বন্ধে শিক্ষালাভ করেন। এছাড়া এই সম্প্রদায়ের ব্রহ্মনাথ ও কৃষ্ণনাথ তার উল্লেখযোগ্য শিক্ষক ছিলেন। শিক্ষার শেষে তিনি হিমালয়ে সাধনা করেন ও ভারতের বৌদ্ধ তীর্থস্থানগুলি যাত্রা করেন। এরপরের ষোল বছর তিনি দক্ষিণ ভারতে সাধনা করেন। এরপর সুমতি নামক এক বৌদ্ধ তান্ত্রিকের নিকট হেবজ্র ও চক্রসম্বর তন্ত্র সম্বন্ধে শিক্ষালাভ করে তিনি সমুদ্রা যাত্রা করে সিংহল পৌঁছে সেখানে শান্তিগুপ্ত ও তার দীনকর নামক দুই পণ্ডিতের নিকট শিক্ষালাভ করেন। এরপর বুদ্ধগুপ্তনাথ উত্তরে যাত্রা করে অসম হয়ে তিব্বত প্রবেশ করেন। মধ্য তিব্বতে তার সাথে কিশোর তারানাথের সঙ্গে তার সাক্ষাৎ হয়। তারানাথ তার নিকট হতে তারাযোগিনী, গুহ্যসমাজতন্ত্র, মহামুদ্রা, বসন্ততিলক, জালন্ধরী পার দোঁহা, বজ্রনৈরাত্ম্য, বজ্রবরাহী, মহাকাল, হেবজ্র প্রভৃতি বিভিন্ন বিষয় সম্বন্ধে শিক্ষালাভ করেন। তিন বছর তিব্বতে বসবাস করার পর বুদ্ধগুপ্তনাথ ভারত ফিরে যান ও পরে ভারতীয় উপমহাদেশের বিভিন্ন স্থান ভ্রমণে ব্যস্ত থাকেন।
আরো পড়ুন
T*ucci, Giuseppe 1967, Tibet, Land of Snows (J. S. Stapleton Driver, transl.), New Delhi: Oxford & IBH Publishing Co.
অনিতা আনন্দ
অনিতা আনন্দ (জন্ম ২০ মে, ১৯৬৭) হচ্ছেন একজন কানাডিয়ান আইনজীবী এবং রাজনীতিবিদ। তিনি ২০২১ সাল থেকে জাতীয় প্রতিরক্ষা মন্ত্রী হিসেবে কাজ করছেন। একজন লিবারেল পার্টির সদস্য হিসাবে ২০১৯ সালের ফেডারেল নির্বাচনের সময় থেকে হাউস অফ কমন্সে ওকভিলের রাইডিংয়ের প্রতিনিধিত্ব করেছেন। কানাডার ৪৩ তম সংসদের সময় তিনি পাবলিক সার্ভিসেস এবং প্রকিউরমেন্ট মন্ত্রী হিসাবে দায়িত্ব পালন করেছিলেন। কোভিড-১৯ মহামারী চলাকালীন কানাডার ভ্যাকসিন এবং ব্যক্তিগত সুরক্ষামূলক সরঞ্জাম সংগ্রহের তদারকি করেছিলেন। জাতীয় প্রতিরক্ষা মন্ত্রী হিসেবে আনন্দ ২০২২ সালে ইউক্রেনে রাশিয়ার আক্রমণের পর থেকে ইউক্রেনকে সামরিক সহায়তা প্রদানের প্রচেষ্টায় কানাডা থেকে নেতৃত্ব দিয়েছেন। তিনিই প্রথম হিন্দু হিসেবে কানাডায় ফেডারেল মন্ত্রী হয়েছেন।
প্রাথমিক জীবন এবং শিক্ষা
ইন্দিরা অনিতা আনন্দ নোভা স্কটিয়ার কেন্টভিলে জন্মগ্রহণ করেন। তার বাবা-মা উভয়েই ভারতীয় চিকিৎসক ছিলন; তার মা সরোজ ডি. রাম (বর্তমানে মৃত) একজন অ্যানেস্থেসিওলজিস্ট ছিলেন এবং তার বাবা এস.ভি. (অ্যান্ডি) আনন্দ একজন জেনারেল সার্জন ছিলেন। তার বাবা তামিলনাড়ুর এবং মা পাঞ্জাবের বাসিন্দা। আনন্দের দুই বোন আছে: গীতা আনন্দ, যিনি টরন্টোতে একজন আইনজীবী হিসেবে কর্মরত এবং সোনিয়া আনন্দ, যিনি একজন মেডিকেল ডাক্তার এবং ম্যাকমাস্টার ইউনিভার্সিটির গবেষক।
আনন্দের চারটি ডিগ্রি রয়েছে: কুইন্স ইউনিভার্সিটি থেকে রাজনৈতিক গবেষণায় স্নাতক (সম্মান) ; ওয়াদাম কলেজ, অক্সফোর্ড ইউনিভার্সিটি থেকে আইনশাস্ত্রে স্নাতক (সম্মান); ডালহৌসি বিশ্ববিদ্যালয় থেকে আইনে স্নাতক; এবং টরন্টো বিশ্ববিদ্যালয় থেকে আইনে স্নাতকোত্তর। ১৯৯৪ সালে তাকে অন্টারিও উকিলসভায় ডাকা হয়েছিল
আনন্দ ইয়েল, কুইন্স ইউনিভার্সিটি এবং ওয়েস্টার্ন ইউনিভার্সিটিতে একাডেমিক পদে অধিষ্ঠিত হয়েছেন। ত নির্বাচনের আগে, আনন্দ টরন্টো বিশ্ববিদ্যালয়ের আইনের অধ্যাপক ছিলেন।
শিক্ষাগত এবং আইনি কর্মজীবন
তিনি তার রাজনৈতিক কর্মজীবনের আগে, কর্পোরেট গভর্নেন্স এবং পুঁজিবাজার নিয়ন্ত্রণে বিশেষজ্ঞ হিসেবে আইন অনুষদের টরন্টো বিশ্ববিদ্যালয়ের অধ্যাপক ছিলেন। তিনি অধ্যাপক হওয়ার পূর্বে অনুষদে বিনিয়োগকারী সুরক্ষা এবং কর্পোরেট গভর্নেন্সে জে.আর. কিম্বার চেয়ার ছিলেন। আনন্দ একজন নির্বাচিত কর্মকর্তা হিসেবে অক্টোবর ২০১৯ থেকে টরন্টো বিশ্ববিদ্যালয়ের আইন অনুষদ থেকে ছুটিতে রয়েছেন।
আনন্দ ১৯৯৪ থেকে ১৯৯৭ সাল পর্যন্ত টরিসে একজন সহযোগী হিসাবে তার আইনগত কর্মজীবন শুরু করেন (তার স্নাতকোত্তর ডিগ্রি অর্জনের জন্য ছুটি সহ), ১৯৯২ থেকে ১৯৯৩ সাল পর্যন্ত টরিসে নিবন্ধ করার পরে। এরপর তিনি ওয়েস্টার্ন ইউনিভার্সিটির আইন অনুষদে ১৯৯৭ থেকে ১৯৯৯ সাল পর্যন্ত সহকারী অধ্যাপক (অনুষঙ্গী) হিসাবে কাজ করার মাধ্যমে তার শিক্ষকতা পেশায় মনোযোগী হন। ১৯৯৯ সালে, তিনি কুইন্স ইউনিভার্সিটির আইন অনুষদে সহকারী অধ্যাপক হন, ২০০৩ সালে সহযোগী অধ্যাপক পদে উন্নীত হয়ে দায়িত্ব প্রাপ্তি লাভ করেন। তিনি ২০০৫ সালে ইউএস-কানাডা ফুলব্রাইট পুরষ্কার পেয়েছিলেন এবং ইয়েল ল স্কুলে ভিজিটিং লেকচারার ইন ল (২০০৫ সালের শরতকালে) তুলনামূলক কর্পোরেট গভর্নেন্স শিক্ষাদান করেন। তিনি ইয়েল ল স্কুলে (২০০৫-২০০৬) আইন ও অর্থনীতিতে অলিন পণ্ডিতদের সাথেও দেখা করেছিলেন।
আনন্দ ২০০৬ সালে টরন্টো বিশ্ববিদ্যালয়ের আইন অনুষদের জন্য কুইন্স ইউনিভার্সিটি ত্যাগ করেন যেখানে তিনি একজন পূর্ণ অধ্যাপক ছিলেন। তিনি ২০০৭ থেকে ২০০৯ পর্যন্ত সহযোগী ডিন হিসেবে দায়িত্ব পালন করেন। ২০১০ থেকে ২০১৯ পর্যন্ত, আনন্দ আইনী পেশায় কেন্দ্রের একাডেমিক পরিচালকের পাশাপাশি আইন ও ব্যবসায় নীতিশাস্ত্র প্রোগ্রামের জন্যও কাজ করেছেন। তার নির্বাচনের সময়, তিনি ম্যাসি কলেজের একজন সিনিয়র ফেলো ছিলেন, পাশাপাশি তিনি একাধিক বিভাগে শিক্ষাদান, গবেষণা, একাডেমিক প্রোগ্রাম বিকাশে ক্যাপিটাল মার্কেটস রিসার্চ ইনস্টিটিউটের নীতি ও গবেষণার পরিচালক হিসেবে রোটম্যান স্কুল অফ ম্যানেজমেন্টে এবং টরন্টো বিশ্ববিদ্যালয়ের মুঙ্ক স্কুল অফ গ্লোবাল অ্যাফেয়ার্স অ্যান্ড পাবলিক পলিসিতে নিযুক্ত হন।
কানাডা সরকারের ওয়েব সাইটি নিম্নলিখিত অতিরিক্ত পটভূমি তথ্য প্রদান করে: "আনন্দ মন্ত্রী, আর্থিক বাজারের নিয়ন্ত্রণ, কর্পোরেট গভর্নেন্স এবং শেয়ারহোল্ডারদের অধিকারের উপর ব্যাপক গবেষণা সম্পন্ন করেছেন এবং এই বিষয়গুলো নিয়ে আলোচনা করার জন্য নিয়মিত মিডিয়াতে উপস্থিত হয়েছেন। ২০১৫ সালে, তিনি আর্থিক উপদেষ্টা এবং বিকল্প অর্থনৈতিক পরিকল্পনা নীতি পরিকল্পনা করার জন্য অন্টারিও সরকারের বিশেষজ্ঞ কমিটিতে নিযুক্ত হন। তিনি অন্টারিওর পাঁচ বছরের পর্যালোচনা কমিটি, জ্ঞানী-ব্যক্তি কমিটি (যেখানে কানাডার নিরাপত্তা নিয়ন্ত্রণ ব্যবস্থার সংস্কারের উপায়গুলো দেখবে) এবং কানাডার নিরাপত্তা আইন আধুনিকীকরণের টাস্ক ফোর্স-এর জন্য গবেষণা পরিচালনা করেছেন।"১৭ সেপ্টেম্বর, ২০১৯-এ ঘোষণা করা হয়েছিল যে আনন্দ কানাডার রয়্যাল সোসাইটি থেকে ইভান অ্যালেয়ার মেডেল পাবেন। বেসরকারী এবং সরকারী সংস্থাগুলোর পরিচালনায় অসামান্য অবদানের জন্য প্রতি বছর এই পদক প্রদান করা হয়। সমাজ আনন্দের গবেষণা সর্ম্পকে বলেছে যে "বোর্ডের বৈচিত্র্যের গুরুত্বসহ পরিচালক বোর্ডের সর্বোত্তম অনুশীলন সম্পর্কে বিশ্বব্যাপী চিন্তাভাবনাকে উল্লেখযোগ্যভাবে পরিবর্তন করেছে"।
২০১৯-এ ফেডারেল নির্বাচন
১২ জুন, ২০১৯-এ, অনিতা আনন্দ অন্টারিওর ওকভিলে রাইডিং-এর জন্য লিবারেল মনোনয়ন জিতেছিলেন, যখন দায়িত্বরত জন অলিভার ঘোষণা করেছিলেন, তিনি ২০১৯ নির্বাচনে প্রতিদ্বন্দ্বিতা করবেন না। তিনি প্রাদেশিক সংসদের প্রাক্তন সদস্য কেভিন ফ্লিন এবং আইনজীবী তামুর শাহকে পরাজিত করেন মনোনয়নের জন্য। ২১ অক্টোবর, ২০১৯-এ, আনন্দ ৩০, ২৬৫ ভোট পেয়ে ওকভিলের রাইডিংয়ে জয়ী হয়েছিলেন।
কানাডার ৪৩ তম সংসদে হাউস অফ কমন্সে ওকভিলের প্রতিনিধিত্ব করার জন্য আনন্দ ২২ নভেম্বর, ২০১৯-এ ওকভিলের সংসদ সদস্য হিসাবে শপথ গ্রহণ করেছিলেন।
জনসেবা ও প্রকিউরমেন্ট মন্ত্রী
২০ নভেম্বর, ২০১৯-এ, আনন্দ প্রিভি কাউন্সিলের সদস্য এবংপ্রকিউরমেন্ট মন্ত্রী হিসাবে রিডো হলে শপথ নেন।
কোভিড-১৯ মহামারী চলাকালীন ব্যক্তিগত সুরক্ষামূলক সরঞ্জাম সংগ্রহ
মহামারীর কারণে ফেডারেল সরকার দ্রুত পরীক্ষা, রাসায়নিক পদার্থে বিশেষ বৈশিষ্ট্য প্রদর্শন করে এমন পদার্থ এবং ল্যাবরেটরি ভিত্তিক পরীক্ষায় ব্যবহৃত পরিষ্কার করার জিনিসপত্র স্বাভাবিকের তুলনায় দ্রুত গতিতে সংগ্রহ করেছে। ২০২১ সালের এপ্রিলে, আনন্দ হাউস অফ কমন্স হেলথ কমিটিকে বলেছিলেন যে পাবলিক সার্ভিস অ্যান্ড প্রকিউরমেন্ট কানাডা ২.৫ বিলিয়নের এর বেশি ব্যক্তিগত প্রতিরক্ষামূলক সরঞ্জাম সংগ্রহ করেছে, "সেই সরঞ্জামগুলোর একটি যথেষ্ট পরিমাণে দেশেই তৈরি করা হচ্ছে।"
কোভিড-১৯ ভ্যাকসিন সংগ্রহ
২০২০ সালের গ্রীষ্মের শুরুতে, কানাডিয়ান সরকার সাতটি শীর্ষস্থানীয় কোভিড-১৯ ভ্যাকসিন উৎপাদক প্রার্থী এবং সেই ভ্যাকসিনগুলো প্যাকেজ এবং পরিচালনার জন্য প্রয়োজনীয় সরবরাহের চুক্তি স্বাক্ষর করেছে উৎপাদকের সাথে। আনন্দ দ্য নিউ ইয়র্ক টাইমসকে বলেছেন যে "কারণ আমরা জানি না কোন টিকা [...] সফল হতে চলেছে, তাই শেষ পর্যন্ত আমাদের একই সময়ে একাধিক ভ্যাকসিনের উপর বাজি ধরতে হবে।" তার পদ্ধতির সংক্ষিপ্তসারে, তিনি বক্তব্য দিয়েছেন, "আমরা আমাদের সমস্ত প্রচেষ্টা বা সংস্থান একটি কাজ করার জন্য ব্যয় করেছি না, যদি একটি ব্যর্থ হয় তবে আমাদের কাছে বিকল্প পন্থা রয়েছে।"
প্রাথমিকভাবে কানাডার লক্ষ্য ছিল ৩০ সেপ্টেম্বর, ২০২১ এর মধ্যে সমস্ত যোগ্য কানাডিয়ানদের সম্পূর্ণরূপে টিকা দেওয়ার জন্য পর্যাপ্ত টিকা সংগ্রহ করা। আনন্দ দ্য গার্ডিয়ানকে বলেছেন যে তিনি "টিকা সরবরাহকারীদের কাছ থেকে তাড়াতাড়ি ডেলিভারির জন্য খুব চড়াও ভাবে চাপ দিয়েছিলেন।" প্রাথমিক ডেলিভারির জন্য আলোচনা সফল হয়েছে, যার ফলে কানাডা নির্ধারিত সময়ের দুই মাস আগে তার টিকাদানের লক্ষ্যমাত্রা পূরণ করতে পারে। ২০২১ সালের জুলাইয়ের শেষ নাগাদ, কানাডা মোট ৬৬.৪ মিলিয়ন এরও বেশি ভ্যাকসিন পেয়েছে ।
কানাডা বিশ্বের সর্বোচ্চ টিকা দেওয়ার হার অর্জন করেছিল, আগস্ট ২০২১ এর মধ্যে।
আনন্দ শিশুদের জন্য কোভিড-১৯ ভ্যাকসিনের ডোজ সংগ্রহ এবং বিতরণের জন্য ভ্যাকসিন উৎপাদকদের সাথে কানাডার চুক্তি চূড়ান্ত করার জন্যও কাজ করেছিলেন। ১৯ নভেম্বর, ২০২১ তারিখে ১২ বছরের কম বয়সী শিশুদের জন্য ফাইজার-বায়োটেক কোভিড-১৯ ভ্যাকসিন হেলথ কানাডা অনুমোদন করার পর, ভ্যাকসিনের শিশুদের প্রথম ডোজ কানাডায় পৌঁছেছে দুই দিন পরে, নভেম্বর ২১, ২০২১ এ
২০২১ ফেডারেল নির্বাচন
২০২১ সালের কানাডার ফেডারেল নির্বাচনের পর আনন্দ আবার সংসদে নির্বাচিত হন। তিনি রক্ষণশীল কেরি কোলবোর্নকে ৪৬% ভোটে পরাজিত করেছেন।
কানাডিয়ান সশস্ত্র বাহিনীর সংস্কৃতি পরিবর্তন এবং অন্তর্ভুক্তি
২০২১ সালের ২৬শে অক্টোবরে আনন্দ রিডো হলে জাতীয় প্রতিরক্ষা মন্ত্রী হিসাবে শপথ নিয়েছিলেন। ১৯৯০-এর দশকে প্রধানমন্ত্রী কিম ক্যাম্পবেলের পরে, তিনি কানাডার ইতিহাসে দ্বিতীয় মহিলা যিনি জাতীয় প্রতিরক্ষা মন্ত্রীতে ভূমিকা রাখেন। আনন্দ বলেছেন, তার শীর্ষ অগ্রাধিকারে রয়েছে যৌন অসদাচরণ মোকাবেলা করা এবং টেকসইভাবে কানাডিয়ান সশস্ত্র বাহিনীতে সংস্কৃতির পরিবর্তন করা।
২০২১ সালের ৪ নভেম্বরে আনন্দ ঘোষণা করেছিলেন, তিনি কানাডার সুপ্রিম কোর্টের সাবেক বিচারপতি লুইস আর্বার থেকে একটি অন্তর্বর্তীকালীন সুপারিশ মেনে নিয়েছেন যে সামরিক যৌন অসদাচরণের মামলার তদন্ত এবং বিচার কানাডার বেসামরিক বিচার ব্যবস্থায় পাঠানো হবে। গ্লোব অ্যান্ড মেইলকে দেওয়া এক বিবৃতিতে, অবসরপ্রাপ্ত কর্নেল এবং সামরিক আইনজীবী মিশেল ড্রাপেউ এই সিদ্ধান্তকে "নেতৃত্বের স্বাগত চিহ্ন" এবং "সামরিক বিচার ব্যবস্থা এবং ভুক্তভোগীদের জন্য একটি সময়োপযোগী এবং শক্তিশালী সংকেত যা পরিবর্তন আসছে বলে অভিহিত করেছেন।"
২০২১ সালের ১৯ নভেম্বরে হ্যালিফ্যাক্স ইন্টারন্যাশনাল সিকিউরিটি ফোরামে একজন জাতীয় প্রতিরক্ষা মন্ত্রীর প্রধান বক্তা হিসেবে আনন্দ তার প্রথম বক্তৃতা দেন। আনন্দ তার তিনটি প্রধান অগ্রাধিকার তুলে ধরেন: কানাডিয়ান বাহিনীর সংস্কৃতিতে একটি টেকসই পরিবর্তন গড়ে তোলা, সামরিক ব্যয় বাড়িয়ে কানাডার সামরিক বাহিনীকে আরও ভালোভাবে সজ্জিত করা এবং কানাডা তার সামরিক স্থাপনার মাধ্যমে বিশ্বজুড়ে শান্তি ও স্থিতিশীলতাকে সমর্থন করে চলেছে তা নিশ্চিত করা।
২০২১ সালের ২৫ নভেম্বরে আনন্দের সুপারিশে জেনারেল ওয়েন আইরকে কানাডার চিফ অফ দ্য ডিফেন্স স্টাফ হিসাবে নিযুক্ত করা হয়েছিল। থাম্ব|২০২২ সালে আনন্দ এবং জেনারেল ওয়েন আইর ২০২১ সালের ১৩ ডিসেম্বরে আনন্দ কানাডিয়ান সশস্ত্র বাহিনী এবং জাতীয় প্রতিরক্ষা বিভাগে যৌন অসদাচরণের দ্বারা প্রভাবিত সকলের কাছে কানাডা সরকারের পক্ষ থেকে একটি আনুষ্ঠানিক ক্ষমা চাওয়ার প্রস্তাব দেন। তার সাথে যোগ দিয়েছিলেন জেনারেল ওয়েন আয়র, প্রতিরক্ষা বাহিনীর প্রধান, যিনি সামরিক বাহিনীর পক্ষে ক্ষমা চেয়েছিলেন এবং উপমন্ত্রী জোডি থমাস, যিনি বিভাগের পক্ষে ক্ষমা চেয়েছিলেন।
২০২২ সালের ৩০ মে তারিখে কানাডিয়ান সশস্ত্র বাহিনী এবং জাতীয় প্রতিরক্ষা বিভাগে যৌন অসদাচরণ এবং যৌন হয়রানির বিষয়ে স্বাধীনভাবে ব্যাপক পর্যালোচনার মাধমে চূড়ান্ত প্রতিবেদন প্রকাশের জন্য আনন্দের সাথে লুইস আর্বার, জেনারেল ওয়েইন আয়ার এবং উপমন্ত্রী বিল ম্যাথিউস যোগ দিয়েছিলেন। আনন্দ প্রতিবেদনটিকে সম্পূর্ণরূপে গ্রহণ করেছে এবং ৪৮টি সুপারিশকে "স্বাগত" জানিয়েছে। তিনি ঘোষণা করেছিলেন যে, ১৭ টি কাজ অবিলম্বে বাস্তবায়ন শুরু হবে এবং জাতীয় প্রতিরক্ষা বিভাগ (ডিএনডি) এবং কানাডিয়ান সশস্ত্র বাহিনী (সিএএফ) দ্রুত বিশ্লেষণ এবং অবশিষ্ট সুপারিশগুলোর জন্য এগিয়ে যাওয়ার পথ প্রদানের জন্য কাজ করবে। একটি সাক্ষাত্কারে, আনন্দ পরে বলেছিলেন, "আমাদের সশস্ত্র বাহিনীর কার্যকারিতা, আমাদের বৃদ্ধি এবং আমাদের দেশকে রক্ষা করার এবং জাতীয় ও আন্তর্জাতিকভাবে অপারেশনে নিযুক্ত থাকার ক্ষমতা, এই অধিকার পাওয়ার উপর নির্ভর করে। আর সেই কারণেই এটা আমার ব্যক্তিগতভাবে এবং আমাদের সরকারের কাছেও গুরুত্বপূর্ণ। ”
২০২২ সালের ১৬ ডিসেম্বরে কানাডার সামরিক ও প্রতিরক্ষা বিভাগে যৌন অসদাচরণ এবং হয়রানির প্রতিক্রিয়া জানাতে লুইস আর্বরের ৪৮টি সুপারিশের মধ্যে ৪৮টির আনুষ্ঠানিক প্রতিক্রিয়ার বিশদ বিবরণ দিয়ে আনন্দ সংসদে একটি প্রতিবেদন পেশ করেন, আরবারের অনুরোধ অনুসারে আনন্দ সংসদকে অবহিত করেন ২০২২ সালের শেষের দিকে যা সরকার প্রত্যাখ্যান করবে এমন যেকোনো সুপারিশ। আনন্দ কোনো সুপারিশই প্রত্যাখ্যান করেননি। “আমাদের কানাডিয়ানদের কানাডিয়ান সশস্ত্র বাহিনীর প্রতি আকৃষ্ট করতে হবে। আমাদের পুনর্গঠনের বিষয়টি মাথায় রেখেই সমাধান করতে হবে এবং আমরা যেভাবে করি, অন্তত আংশিকভাবে, আন্তরিকতার সহিত সাংস্কৃতিক পরিবর্তনের প্রতি প্রতিশ্রুতি প্রমাণ করা, "তিনি বলেছিলেন।
ইউক্রেনের যুদ্ধ
থাম্ব| ২০২২ সালের জুন মাসে বেলজিয়ামের ব্রাসেলসে [[ন্যাটো|ন্যাটোর সেক্রেটারি জেনারেল জেনস স্টলটেনবার্গ এবং মার্কিন প্রতিরক্ষা সচিব লয়েড অস্টিনের সাথে ন্যাটো প্রতিরক্ষা মন্ত্রীদের বৈঠকে আনন্দ দাঁড়িয়ে আছেন]] থাম্ব| ২০২২ সালের এপ্রিলে মার্কিন প্রতিরক্ষা সচিব [[লয়েড অস্টিন|লয়েড অস্টিনের সাথে আনন্দ]] ২০২২ সালের জানুয়ারির শেষের দিকে, আনন্দ এবং কানাডার প্রধানমন্ত্রী জাস্টিন ট্রুডো ঘোষণা করেছিলেন, কানাডা ইউক্রেনেঅপারেশন ইউনিফায়ার প্রশিক্ষণ মিশনের সময় তিন বছর বাড়িয়ে দেবে এবং মোতায়েন কর্মীদের সংখ্যা ২০০ থেকে ৪০০ এ উন্নীত করবে। বর্ধিতকরণের ঘোষণায়, আনন্দ বলেছিলেন, "কানাডা এই মুহূর্তে ইউক্রেনে সবচেয়ে বড় অবদান রাখতে পারে তা হল মানুষ। আমরা প্রশিক্ষণ দিয়েছি, আমাদের সৈন্যরা ৩০, ০০০ ইউক্রেনীয় সৈন্যদের প্রশিক্ষণ দিয়েছে। আমাদের এই প্রশিক্ষণ মিশনের গুরুত্বকে অবমূল্যায়ন করা উচিত নয়।"
কিছু দিন পরে, কানাডিয়ান সংহতিকারক হিসাবে আনন্দ কিয়েভ সফর করেন, যখন রাশিয়া ইউক্রেনের চারপাশে তাদের সামরিক গঠন উল্লেখযোগ্যভাবে বৃদ্ধি করছিল। আনন্দ বলেছিলেন যে "রাশিয়ার একটি পছন্দ আছে এবং সেই পছন্দটি হ'ল মাত্রা হ্রাসের দৃষ্টিভঙ্গি নিয়ে আলোচনা করা" বা এটি "কঠোর নিষেধাজ্ঞা এবং পরিণতির মুখোমুখি হবে।" ইউক্রেনে থাকাকালীন, আনন্দ ইউক্রেনের প্রতিরক্ষা মন্ত্রী ওলেক্সি রেজনিকভের সাথে ইউক্রেনের সামরিক সহায়তা ও সাইবার নিরাপত্তার বিষয়ে আলোচনা করতে দেখা করেন। আনন্দের সফরের পরপরই, ফেব্রুয়ারির শেষের দিকে কানাডিয়ান সরকার অনুমোদন দেয় এবং $৭.৮ মিলিয়ন প্রাণঘাতী অস্ত্রের প্যাকেজ ইউক্রেনে প্রদান করে। ।
ইউক্রেনে রাশিয়ার আক্রমণের মাত্র কয়েকদিন আগে, আনন্দ ইউরোপে ন্যাটোর কার্যক্রমে কানাডার অবদানের একটি উল্লেখযোগ্য সম্প্রসারণের ঘোষণা করেছিলেন। অপারেশন আশ্বাসের সহযোগিতায় তিনি কানাডিয়ান নেতৃত্বাধীন ন্যাটো এনহ্যান্সড ফরোয়ার্ড প্রেজেন্স ব্যাটল গ্রুপে যোগদানের জন্য একটি কামানের একাধিক সিস্টেমের প্রায় ১২০ সদস্যকে লাটভিয়ায় মোতায়েন এবং ন্যাটোর সামুদ্রিক বাহিনীতে একটি অতিরিক্ত হ্যালিফ্যাক্স-শ্রেণীর ফ্রিগেট মোতায়েন করার ঘোষণা দেন।
এইচএমসিএস হ্যালিফ্যাক্স (এফএফএইচ ৩৩০) বাল্টিক অঞ্চলে ন্যাটোর সামুদ্রিক বাহিনীতে যোগ দেওয়ার উদ্দেশ্যে ১৯ মার্চ বন্দর ছেড়ে যায়। বিদায় অনুষ্ঠানে, আনন্দ বলেছিলেন, "এই সময়ে আমাদের সকলের ঐক্যবদ্ধতা, একসাথে দাঁড়ানো, রাশিয়ানদের অযৌক্তিক এবং অবৈধ আগ্রাসনের বিরুদ্ধে দাঁড়ানো এবং শান্তি, প্রতিরোধ এবং প্রতিরক্ষামূলক অবস্থানের জন্য দাঁড়ানো খুবই গুরুত্বপূর্ণ যার ভিত্তিতে ন্যাটো নির্মিত হয়েছে।"
রাশিয়ার আক্রমণের পর, আনন্দ ইউক্রেনের জন্য ২০২২ সালের ফেব্রুয়ারী এবং মার্চ মাস জুড়ে অতিরিক্ত সামরিক সহায়তার বেশ কয়েকটি প্যাকেজ ঘোষণা করেছিল, যার মধ্যে রয়েছে কার্ল গুস্তাফ অ্যান্টি-আরমার অস্ত্র, রকেট, হেলমেট, গ্যাস মাস্ক এবং নাইট-ভিশন গগলস। আনন্দ বিভিন্ন ধরনের সামরিক সহায়তার বিষয়ে আরও ঘোষনা করেন যার মধ্যে রয়েছে ব্যক্তিগত সুরক্ষামূলক পোশাক এবং খাবারের প্যাক, ৪, ৫০০ এম৭২ রকেট লঞ্চার এবং ৭, ৫০০ টি হ্যান্ড গ্রেনেড এবং ইউক্রেন আধুনিক স্যাটেলাইট ইমেজ যেনো কিনতে সক্ষম হয় সে তহবিলও। আনন্দ বায়রাক্টার টিবি-২ ড্রোনের জন্য কানাডিয়ান-তৈরি বিশেষ ক্যামেরা ইউক্রেনের জন্য সংগ্রহ এবং অনুদানের ঘোষণাও করেছেন।
৮ মার্চ, লাটভিয়া সফরের সময়, আনন্দ এবং কানাডার প্রধানমন্ত্রী জাস্টিন ট্রুডো অপারেশন আশ্বাসের বহু-বছর পর্যন্ত পুনরায় নবীকরণ করার করেছিলেন।
১৪ এপ্রিল, CFB ট্রেন্টনে, আনন্দ ঘোষণা করেন যে কানাডিয়ান সশস্ত্র বাহিনী ১০০ থেকে ১৫০ সৈন্য পোল্যান্ডে মোতায়েন করবে, রাশিয়ান আক্রমণ থেকে পালিয়ে আসা ইউক্রেনীয়দের পরিচালনা এবং যত্ন নেওয়ার জন্য পোলিশ প্রচেষ্টায় সহায়তা করার জন্য। থাম্ব|সৈন্যরা একটি এম৭৭৭ হাউইটজার চালাচ্ছে। ২০২২ সালের এপ্রিলের শেষের দিকে, আনন্দ ইউক্রেনের জন্য আরও সামরিক সহায়তা ঘোষণা করেছিলেন। ২২শে এপ্রিল, ২০২২-এ, আনন্দ নিশ্চিত করেন যে কানাডা ইউক্রেনীয় বাহিনীকে এম৭৭৭হাউইটজার সরবরাহ করেবে। রামস্টেইন এয়ার বেসে ইউক্রেন প্রতিরক্ষা পরামর্শমূলক গ্রুপের একটি সম্মেলনে, কানাডা ঘোষণা করেছে যে এটি ইউক্রেনের জন্য আটটি সাঁজোয়া যানের জন্য একটি চুক্তি স্বাক্ষর করেছে। মাত্র কয়েকদিন পরে, আনন্দ নিশ্চিত করেন যে কানাডিয়ান সশস্ত্র বাহিনী ইউক্রেনীয় বাহিনীকে হাউইটজার ব্যবহারে প্রশিক্ষণ দেওয়া শুরু করেছে।
২০২২ সালের ২৮ এপ্রিল, আনন্দ মার্কিন যুক্তরাষ্ট্রে তার প্রথম সরকারী সফরের সময় মার্কিন প্রতিরক্ষা সচিব লয়েড অস্টিনের সাথে দেখা করেছিলেন। আনন্দ এবং অস্টিন সাংবাদিকদের বলেছেন, তারা ইউক্রেনে আরও সামরিক সহায়তা এবং উত্তর আমেরিকার মহাকাশ প্রতিরক্ষা কমান্ডের আধুনিকীকরণ নিয়ে আলোচনা করেছেন।
৮মে, ইউক্রেনের জন্য অতিরিক্ত $৫০ মিলিয়ন সামরিক সহায়তা ঘোষণা করা হয়েছিল, যার মধ্যে ১৮টি ড্রোন ক্যামেরা, উচ্চ-রেজোলিউশন স্যাটেলাইট চিত্রের জন্য $১৫ মিলিয়ন, অতিরিক্ত গোলাবারুদ এবং ছোট অস্ত্র রয়েছে। ২৪ মে, আনন্দ ভিক্টোরিয়ার ইউক্রেনীয় কালচারাল সেন্টারে ঘোষণা করেন যে কানাডা ইউক্রেনের জন্য ২০, ০০০ রাউন্ডের বেশি কামানের গোলাবারুদ কিনেছে, যা কানাডা দ্বারা প্রদত্ত এম৭৭৭ আর্টিলারি বন্দুকের সাথে সামঞ্জস্যপূর্ণ, $৯৮ মিলিয়ন কানাডিয়ান ডলার (সিএডি) খরচ করে। আনন্দ বলেছিলেন যে "কানাডিয়ান সাহায্য প্রতিনিয়ত ইউক্রেনে পাঠানো হচ্ছে, এবং আমরা ইউক্রেনকে আরও বেশি সামরিক সহায়তা সনাক্ত করে প্রদান করার জন্য চব্বিশ ঘন্টা কাজ করছি।" ১৫ জুন, ব্রাসেলসে ইউক্রেন ডিফেন্স কন্টাক্ট গ্রুপের একটি সভায়, আনন্দ ঘোষণা করে যে কানাডা ইউক্রেনে $৯ মিলিয়ন মূল্যের এম৭৭৭ হাউইটজার প্রতিস্থাপন ব্যারেল দান করবে।
মাদ্রিদে ২০২২ সালের ন্যাটো নেতাদের সম্মেলনে, আনন্দ লাটভিয়ার প্রতিরক্ষা মন্ত্রী আর্টিস পাব্রিকসের সাথে একটি চুক্তি স্বাক্ষর করেন, যাতে কানাডিয়ান নেতৃত্বাধীন ন্যাটো এনহ্যান্সড ফরোয়ার্ড প্রেজেন্স ব্যাটল গ্রুপকে লাটভিয়ায় একটি ব্রিগেড আকারে উন্নীত করা হয়। শীর্ষ সম্মেলনে, কানাডা ইউক্রেনের জন্য নতুন সামরিক সহায়তার প্রতিশ্রুতি দেয়, বিশেষত, ছয়টি ড্রোন ক্যামেরা এবং ৩৯টি সাঁজোয়া যুদ্ধ সহায়তা যান। কিছুদিন পরে, আনন্দ জেনারেল ডাইনামিক্স ল্যান্ড সিস্টেমের সুবিধা পরিদর্শন করেন লন্ডনে, অন্টারিওতে সাঁজোয়া যুদ্ধ সমর্থন যানবাহন একত্রিত করা কর্মীদের সাথে দেখা করেন এবং একটি সাক্ষাত্কারে বলেছিলেন, "জিডিএলএস সাঁজোয়া যানগুলো শীর্ষে আছে এবং আমরা এমন যানবাহন সরবরাহ করতে চাই যা সহজেই ব্যবহারযোগ্য, সহজে অভিগম্য এবং ক্ষতিগ্রস্ত হলে মেরামত করতে সক্ষম যা ইউক্রেন চেয়েছে। ”
২০২২ সালের জুলাই, ব্রাসিলিয়ায় আমেরিকার প্রতিরক্ষা মন্ত্রীদের ১৫ তম সম্মেলনে, আনন্দ উপস্থিত অন্যান্য দেশগুলোকে বোঝানোর একটি চেষ্টা করেন ইউক্রেনে ২০২২ সালের রাশিয়ান আক্রমণের নিন্দানীয়। আনন্দ পলিটিকোকে বলেছেন যে “কানাডা এবং আমি এখানে প্রতিনিধি হিসাবে অনুভব করেছি যে উদ্বেগটি এই সম্মেলনে বাস্তব উপায়ে প্রকাশ করা অত্যন্ত গুরুত্বপূর্ণ।. . এই অঞ্চলে রাশিয়ান আগ্রাসনের প্রভাব রয়েছে, আমাদের গোলার্ধের অর্থনীতি, খাদ্য নিরাপত্তার উপর নেতিবাচক প্রভাব পরছে। ” কানাডার প্রচেষ্টা সফল হয়েছিল, সম্মেলনের চূড়ান্ত ঘোষণায় বলা হয়েছে, "বিশ্বব্যাপী বর্তমান সংঘাতগুলো, যেমন ইউক্রেন আক্রমণ এবং হাইতির জনসংখ্যাকে আতঙ্কিত করে এমন সশস্ত্র গোষ্ঠীগুলোর সহিংস কর্মকাণ্ডের বিরোধ নিষ্পত্তির উপায় বৈধ নয়, তাই সিডিএমএ-এর সদস্য রাজ্যগুলো, যত তাড়াতাড়ি সম্ভব শান্তিপূর্ণ সমাধান চায়।" ঘোষণায় কানাডা, কলম্বিয়া, ডোমিনিকান রিপাবলিক, ইকুয়েডর, গুয়াতেমালা, হাইতি, প্যারাগুয়ে, মার্কিন যুক্তরাষ্ট্র এবং উরুগুয়ে দ্বারা একটি দাবিত্যাগও অন্তর্ভুক্ত ছিল, এই দেশগুলো পুনর্ব্যক্ত করে "রাশিয়ান ফেডারেশনের অবৈধভাবে ইউক্রেনের উপর আক্রমণের কঠোর নিন্দা করে"।
৪ আগস্ট, ২০২২-এ, আনন্দ অপারেশন ইউনিফায়ারের অধীনে ইউক্রেনের সশস্ত্র বাহিনীতে নতুন নিয়োগপ্রাপ্তদের প্রশিক্ষণের জন্য ২২৫ জন কানাডিয়ান সশস্ত্র বাহিনীর সদস্য যুক্তরাজ্যে মোতায়েন করার ঘোষণা দেন। আনন্দ বলেছিলেন, "এই ধরনের প্রশিক্ষণ মিশনে আমরা যা করি তা হলো আমাদের সহযোগী এবং অংশীদারা যখন আক্রমণের শিকার হয় তখন তাদের সহায়তা করা . . একটি দেশ হিসাবে আমাদের অগ্রাধিকার হলো, ইউক্রেন এবং আমাদের মিত্রদের সাথে কাঁধে কাঁধ মিলিয়ে দাঁড়ানো।" ব্রিটিশ প্রতিরক্ষা মন্ত্রী বেন ওয়ালেস এই ঘোষণার প্রশংসা করে বলেছেন, "কানাডার দক্ষতা প্রোগ্রামটি আরও উত্সাহিত করবে এবং নিশ্চিত করবে যে ইউক্রেনীয় পুরুষ এবং মহিলারা তাদের দেশকে রক্ষা করার উদ্দ্যেশে প্রশিক্ষণের জন্য যুক্তরাজ্যে আসছেন তারা তাদের অভিজ্ঞতা এবং দক্ষতার বাড়নোর বিস্তৃত মাধ্যম পাবে ইউকে এবং আমাদের আন্তর্জাতিক অংশীদার বাহিনী উভয়ই থেকে।"
২০২২ সালের সেপ্টেম্বরে, আনন্দ কানাডিয়ান ব্রডকাস্টিং কর্পোরেশনকে বলেছিলেন যে এটি স্কটল্যান্ডের প্রেস্টউইকে রয়্যাল কানাডিয়ান এয়ার ফোর্স হাবের ক্ষমতাকে বাড়িয়ে তুলবে, একটি তৃতীয় সি-১৩০ হারকিউলিস এয়ারক্রাফ্ট যোগ করে এবং ৫৫ জন কর্মীর উপস্থিতি বাড়িয়ে দেবে, এইভাবে ইউক্রেনে অতিরিক্ত সামরিক সাহায্য সরবরাহ করতে সক্ষম হবে।
কিয়েভ এবং ইউক্রেনের অন্যান্য বেসামরিক কেন্দ্রগুলোতে রাশিয়ান ক্ষেপণাস্ত্র হামলার কয়েকদিন পর, আনন্দ ১১ অক্টোবর, ২০২২-এ ওয়ারশতে যান এবং তার পোলিশ প্রতিপক্ষ মারিউস ব্লাসজ্যাকের সাথে দেখা করেন। ওয়ারশতে থাকাকালীন, আনন্দ অপারেশন ইউনিফায়ারের অধীনে ইউক্রেনীয় সেবাদানকারীদের প্রশিক্ষণের জন্য পোল্যান্ডে প্রায় চল্লিশজন কানাডিয়ান সশস্ত্র বাহিনীর যুদ্ধ প্রকৌশলী মোতায়েন করার ঘোষণা করেছিলেন। ইউক্রেনের শহরগুলোতে রাশিয়ান ক্ষেপণাস্ত্র হামলার কথা উল্লেখ করে, আনন্দ একই দিনে বলেছিলেন, "কানাডা বেসামরিক লক্ষ্যবস্তু এবং অবকাঠামোর বিরুদ্ধে সেই নৃশংস হামলার নিন্দা করে, আরো বলেন "এই হামলাগুলো একটি যুদ্ধাপরাধ।"
পরের দিন, ব্রাসেলসে মার্কিন নেতৃত্বাধীন ইউক্রেন ডিফেন্স কন্টাক্ট গ্রুপের একটি সভায়, আনন্দ সামরিক সহায়তায় ইউক্রেনের জন্য অতিরিক্ত $৪৭ মিলিয়ন কানাডিয়ান ডলার ঘোষণা করেন, যার মধ্যে "আর্টিলারি রাউন্ড, স্যাটেলাইট যোগাযোগ, শীতের পোশাক এবং ড্রোন ক্যামেরা সহ অন্যান্য সহায়তা রয়েছে।"
১৪ নভেম্বর২০২২ সালের কানাডা ইউক্রেনের জন্য অতিরিক্ত $৫০০ মিলিয়ন সামরিক সহায়তা ঘোষণা করেছে, যা ২০২২ সালের ফেব্রুয়ারি থেকে ১ বিলিয়ন ডলারের বেশি সামরিক সহায়তা প্রদানে করে আসছে।
আনন্দ ১৮ জানুয়ারী, ২০২৩-এ ইউক্রেন ভ্রমণের সময় কিয়েভ এবং ইরপিন পরিদর্শন করেছিলেন। সেখানে, তিনি ইউক্রেনের প্রতিরক্ষা মন্ত্রী ওলেক্সি রেজনিকভের সাথে দেখা করেন এবং ঘোষণা করেন যে কানাডা মিসিসাগা, অন্টারিওতে তৈরি ২০০ রোশেল সেনেটর সাঁজোয়া কর্মী বাহক দান করবে। রেজনিকভের সাথে প্রেসের সাথে কথা বলার সময়, সিনেটর এপিসি উল্লেখ করে আনন্দ বলেন, "আমি বারবার শুনেছি যে ইউক্রেনীয় সেনারা তাদের চালচলন এবং অভিযোজনযোগ্যতার প্রশংসা করে, "। কানাডা ১৪ নভেম্বর, ২০২২ এই ঘোষণায় ইউক্রেনের জন্য অতিরিক্ত $৫০০ মিলিয়ন সামরিক সহায়তার সম্পূর্ণ বরাদ্দ তা নিশ্চিত করেছে। থাম্ব|একজন কানাডিয়ান আর্মি লেপার্ড যুদ্ধ ট্যাঙ্ক একটি C-17 গ্লোবমাস্টার বিমানে লোড করছে। আনন্দ ২৬ জানুয়ারী, ২০২৩-এ ঘোষণা করেছিলেন, কানাডা কানাডিয়ান সেনাবাহিনীর প্রধান চারটি যুদ্ধ ট্যাঙ্ক লিওপার্ড২ ইউক্রেনকে দান করবে আরও কিছু দেওয়ার সম্ভাবনা রয়েছে। "এই ভারী সাঁজোয়া এবং উচ্চ সুরক্ষিত যানবাহনগুলো সৈন্যদের যুদ্ধক্ষেত্রে কৌশলগত সুবিধা প্রদান করবে, তাদের চমৎকার গতিশীলতা, তাদের ফায়ার পাওয়ার এবং তাদের বেঁচে থাকার জন্য ধন্যবাদ, " তিনি বলেছিলেন। আনন্দ আরো বলেন "এই ট্যাঙ্কগুলো ইউক্রেনকে আরও বেশি অঞ্চল মুক্ত করতে এবং রাশিয়ার নৃশংস আক্রমণ থেকে তাদের জনগণকে রক্ষা করতে সহায়তা করবে।"
উত্তর আমেরিকার মহাকাশ প্রতিরক্ষা কমান্ড (নোরাড) এবং মহাদেশীয় প্রতিরক্ষা
থাম্ব| ইউনাইটেড স্টেটস নর্দার্ন কমান্ড হেডকোয়ার্টারে, আনন্দ, কানাডার প্রধানমন্ত্রী [[জাস্টিন ট্রুডো, ইউএস সেক্রেটারি অফ ডিফেন্স লয়েড অস্টিন এবং জেনারেল গ্লেন ডি. ভ্যানহার্ক ২০২২২ সালে কানাডিয়ান এবং আমেরিকান জাতীয় সঙ্গীত বাজানো শুনছেন]] থাম্ব| আনন্দ তার নিজ প্রদেশ [[নোভা স্কোশিয়া|নোভা স্কটিয়াতে ২০২২ সালে হ্যালিফ্যাক্স ইন্টারন্যাশনাল সিকিউরিটি ফোরামে মার্কিন প্রতিরক্ষা সচিব লয়েড অস্টিনকে আতিথ্য করেন। ]] প্রধানমন্ত্রী জাস্টিন ট্রুডো ২০২১ সালের এক আদেশপত্রে আনন্দকে নির্দেশ দিয়েছে" উত্তর আমেরিকার অ্যারোস্পেস ডিফেন্স কমান্ডের আধুনিকীকরণের জন্য মার্কিন যুক্তরাষ্ট্রের সাথে কাজ করতে"
২০ জুন২০২২ সালের সিএফবি ট্রেন্টনে, আনন্দ উত্তর আমেরিকার মহাকাশ প্রতিরক্ষা কমান্ড (নোরাড) আধুনিকীকরণ পরিকল্পনার জন্য পাঁচ-দফা পেশ করেছিলেন যেটিতে বিশ বছরে প্রায় $৪০ বিলিয়ন ব্যয় হবে বলে অনুমান করা হয়েছে। আনন্দ বলেছিলেন যে হাইপারসনিক এবং ক্রুজ ক্ষেপণাস্ত্রের মতো হুমকির প্রতিক্রিয়া জানানোর জন্য "প্রেশার প্রয়োজন" ছিল এবং ঘোষণা করেছিলেন, পরিকল্পনাটি "নোরাডের পরবর্তী অধ্যায়" শুরু করবে। আনন্দ পরিকল্পনাটিকে "প্রায় চার দশকের মধ্যে কানাডিয়ান দৃষ্টিকোণ থেকে নোরাড সবচেয়ে উল্লেখযোগ্য উন্নতি" হিসাবে বর্ণনা করেছেন।
আনন্দ ঘোষণা করেন, "মার্কিন যুক্তরাষ্ট্রের সাথে ঘনিষ্ঠ সমন্বয়ে, আমরা আমাদের মহাদেশে নজরদারি এবং হুমকির আগাম সতর্কবার্তা বাড়াতে একটি নতুন পন্থায় নজরদারির ব্যবস্থা স্থাপন করব, "আরো বলেন এই নতুন ব্যবস্থাটি "মূলত আমাদের দৃষ্টিকে আরও উত্তর দিকে মনোযোগী করবে এবং নিশ্চিত করবে আমরা হাইপারসনিকের মতো দ্রুত চলমান হুমকির প্রতিক্রিয়া জানাতে সক্ষম হব।"
কানাডায় মার্কিন রাষ্ট্রদূত ডেভিড কোহেন তহবিলকে স্বাগত জানিয়ে বলেন, "মার্কিন যুক্তরাষ্ট্র উত্তরমেরু সহ মহাদেশীয় প্রতিরক্ষা এবং নিরাপত্তার বিষয়ে কানাডার সাথে সহযোগিতা অব্যাহত রাখার জন্য উন্মুখ।"
২৪শে আগস্ট, ২০২২ এ ল্যাব্রাডর সফরের সময়, আনন্দ নিশ্চিত করেছেন যে সিএফবি গুজ বে উত্তরের চারটি অবস্থানের মধ্যে একটি হবে, যা কানাডার নোরাড আধুনিকীকরণ পরিকল্পনায় অবকাঠামোগত উন্নয়নের জন্য $১৫.৬৮ বিলিয়ন বরাদ্দকৃত।
২৫ আগস্ট, ২০২২-এ, ট্রুডো, আনন্দ এবং অন্যান্য কানাডিয়ান মন্ত্রীরা ন্যাটো মহাসচিব জেনস স্টলটেনবার্গকে ক্যামব্রিজ বে, নুনাভুতে স্বাগত জানান, কানাডিয়ান হাই আর্কটিকেতে ( উত্তর মেরুর অঞ্চল) ন্যাটো মহাসচিবের প্রথম সফরের জন্য।
৯ জানুয়ারী, ২০২৩-এ, আনন্দ ঘোষণা করেছিলেন, কানাডা রয়্যাল কানাডিয়ান এয়ার ফোর্সের জন্য ৮৮টি লকহিড মার্টিন এফ-৩৫ লাইটনিং II ফাইটার জেট অধিগ্রহণের চূড়ান্ত করেছে। একটি বিবৃতিতে, আনন্দ বলেছেন, “যেহেতু বিশ্বজুড়ে নিয়ম-ভিত্তিক আন্তর্জাতিক ব্যবস্থাকে চ্যালেঞ্জ করা হচ্ছে, তাই এফ-৩৫ কানাডিয়ানদের সুরক্ষা জন্য অপরিহার্য, আর্কটিক নিরাপত্তা এবং জাতীয় সার্বভৌমত্ব বৃদ্ধি এবং কানাডা ন্যাটো, নোরাড এবং অন্যান্যদের সাথে মিলিত হতে সক্ষম হবে।" একটি সংবাদ সম্মেলনে তিনি বলেন, "এই প্রকল্পগুলো আমাদের সামরিক ব্যবস্থাকে শক্তিশালী করবে, কানাডিয়ানদের নিরাপদ রাখতে এবং আমাদের দেশের জন্য অর্থনৈতিক সুযোগ তৈরি করবে।"
ইন্দো-প্যাসিফিক
২০২২ সালের ফেব্রুয়ারিতে ইউক্রেনে রাশিয়ার আগ্রাসনের কয়েকদিন পর, আনন্দ নিরাপত্তা ও প্রতিরক্ষা বিষয়ক অটোয়া সম্মেলনে বলেছিলেন যে "বর্তমান সময়ে বিশ্বব্যাপী নিরাপত্তা পরিবেশে ইউরোপই একমাত্র অপরাধের সারিতে নয়।" তিনি "ইন্দো-প্রশান্ত মহাসাগরীয় অঞ্চলে এবং সারা বিশ্বে চীনের দৃঢ় কার্যকলাপের পরিসর সম্পর্কে সচেতন" হওয়ার প্রয়োজনীয়তার কথা বলেছিলেন এবং বলেছিলেন, "প্রকাশ্যে, সকলের দেখার জন্য নিদর্শন রয়েছে।" আনন্দ পূর্ব ও দক্ষিণ চীন সাগরে চীনা কার্যকলাপকে "জবরদস্তিমূলক" হিসাবে বর্ণনা করেছেন, এছাড়াও বুদ্ধি সম্পত্তি চুরি, "সাইবারস্পেসে দায়িত্বজ্ঞানহীন এবং অত্যন্ত উদ্বেগজনক আচরণ" এবং মাইকেল স্প্যাভোর এবং মাইকেল কোভরিগকে আটক করার কথা উল্লেখ করেছেন।
২০২২ সালের জুনে শাংরি-লা সংলাপে অংশ নিতে সিঙ্গাপুরে থাকাকালীন, আনন্দ রয়্যাল কানাডিয়ান এয়ার ফোর্স বিমানের চীনাদের দ্বারা বাধাপ্রাপ্ত হওয়ার সন্ধে বলেছিলেন। তিনি রয়টার্সকে বলেন, “আমাদের (বিমান) চীনাদের বাধা খুবই উদ্বেগজনক ও অপেশাদার আচরণ এবং আমাদের পাইলটদের নিরাপত্তা ও তারা ঝুঁকির মধ্যে নেই তা নিশ্চিত করতে হবে, বিশেষ করে যখন তারা জাতিসংঘ-অনুমোদিত প্রয়োজন অনুযায়ী মিশন পর্যবেক্ষণ করছে।"
মার্কিন যুক্তরাষ্ট্রের প্রতিনিধি পরিষদের স্পিকার ন্যান্সি পেলোসির তাইওয়ানে সফরের পর, আনন্দ ২০২২ সালের আগস্টে সিবিসি নিউজকে বলেছিলেন যে "আমাদের দেশে থেকে আইনকর্তাদের আন্তর্জাতিকভাবে ভ্রমণ এটা একটা নিয়ম এবং চীনের উত্তেজনাপূর্ণ প্রতিক্রিয়া কেবলমাত্র উদ্বেগ বৃদ্ধি এবং অঞ্চলকে অস্থিতিশীল করার ঝুঁকি তৈরি করে." তিনি চীনকে "একতরফাভাবে এই অঞ্চলে বলপ্রয়োগ করে স্থিতাবস্থা পরিবর্তন না করার এবং শান্তিপূর্ণ উপায়ে আন্তঃপ্রণালীর মতপার্থক্য সমাধান করার" আহ্বান জানান।
২০২২ হ্যালিফ্যাক্স ইন্টারন্যাশনাল সিকিউরিটি ফোরামে তার মূল বক্তব্যের সময়, আনন্দ ট্রুডো সরকারের ইন্দো-প্যাসিফিক কৌশল প্রকাশের পূর্বাভাস দিয়েছেন। তিনি বলেছিলেন যে কানাডা "[তার] সামরিক উপস্থিতি বাড়াবে এবং [ইন্দো-প্রশান্ত মহাসাগরীয়] অঞ্চলে অংশীদার এবং মিত্রদের সাথে [তার] প্রতিরক্ষা ও নিরাপত্তা সম্পর্ক বাড়াবে।" তিনি আরো বলেন, "আমরা চীনকে উর্পযুক্ত সময়ে চ্যালেঞ্জ করব। আমরা যখনই চাই তখন চীনকে সহযোগিতা করব।" থাম্ব|এইচএমসিএস হ্যালিফ্যাক্স, একটি হ্যালিফ্যাক্স-শ্রেণীর ফ্রিগেট। ২৭ নভেম্বর২০২২ সালের আনন্দ কানাডার ইন্দো-প্যাসিফিক কৌশলের প্রতিরক্ষা এবং নিরাপত্তা উপাদান ঘোষণা করেন। আনন্দ বলেছিলেন যে এই সমরকৌশলটি ইন্দো-প্যাসিফিক অঞ্চলে কানাডার ফ্রিগেটগুলোর বার্ষিক মোতায়েনকে দুই থেকে তিন গুণ বাড়িয়ে দেবে এবং আঞ্চলিক সামরিক অনুশীলনে কানাডিয়ান বিমানচালক এবং সৈন্যদের অংশগ্রহণকে শক্তিশালী করবে। কৌশলটি চীনকে "ক্রমবর্ধমানভাবে বিঘ্নিত বৈশ্বিক শক্তি" হিসাবে উল্লেখ করেছে।
ব্যক্তিগত জীবন
অচেতনতা বা অসাড়তা সৃষ্টির প্রক্রিয়ায় বিশেষজ্ঞ এবং জেনারেল সার্জন সরোজ দৌলত রাম এবং সুন্দরম বিবেক আনন্দের কন্যা, আনন্দ। এই দম্পতি ১৯৬০-এর দশকের গোড়ার দিকে নোভা স্কটিয়ার কেন্টভিলে অভিবাসিত হন। আনন্দ ১৯৬৭ সালে জন্মগ্রহণ করেন এবং কুইন্স ইউনিভার্সিটি, অক্সফোর্ড বিশ্ববিদ্যালয় এবং ডালহৌসি বিশ্ববিদ্যালয়ে পড়াশোনা করেন। আনন্দ টরন্টো আইন সংস্থা টরিসে নিবন্ধ করেছেন, যেখানে তিনি তার স্বামী জন নোলটনের সাথে পরিচয় হয়েছিলেন।
আনন্দ, তার স্বামী জন এবং চার সন্তানকে নিয়ে অন্টারিওর ওকভিলে ১৮ বছর ধরে বসবাস করছেন।
ওকভিলে ১৮ বছর ধরে, আনন্দ তার স্থানীয় সম্প্রদায়কে বিভিন্ন উপায়ে সেবা করেছে। তিনি লাইটহাউস ফর গ্রিভিং চিলড্রেন, ওকভিল হাসপাতাল ফাউন্ডেশন এবং ওকভিল হাইড্রো ইলেকট্রিসিটি ডিস্ট্রিবিউশন ইনকর্পোরেটের পরিচালনা দায়িত্ব পালন করেছেন তিনি অন্টারিও সিকিউরিটিজ কমিশন ইনভেস্টর অ্যাডভাইজরি প্যানেলের উদ্বোধনী চেয়ারও ছিলেন।
আনন্দ কানাডায় জাতিসংঘের সংস্থা কর্তৃক ২০২২ সালে গ্লোবাল সিটিজেন অ্যাওয়ার্ডে ভূষিত হয়। পুরষ্কারটি "রোল মডেলদের স্বীকৃতি দেয় যারা উদারতা, সৃজনশীলতা, নেতৃত্ব এবং সমাধান-সন্ধান দেখিয়েছেন এবং তাদের স্থানীয় সম্প্রদায়, দেশে এবং বিশ্বে চিহ্নিত চ্যালেঞ্জগুলোতে তাদের প্রতিভা প্রয়োগ করে।"
বহিঃসংযোগ
প্রধানমন্ত্রী জাস্টিন ট্রুডোর মন্ত্রিসভা (২০১৫-বর্তমান)কানাডার হাউস অফ কমন্সের সদস্যরাগণপূর্ত মন্ত্রীরাগ্রুপ অব সেভেনের প্রতিরক্ষামন্ত্রীরা কর্তৃপক্ষ নিয়ন্ত্রণ
পল কারার
থাম্ব|পল কারার স্মারক ফলক অধ্যাপক পল কারার এফআরএস এফআরএসই এফসিএস (২১ এপ্রিল ১৮৮৯ - ১৮ জুন ১৯৭১) একজন সুইস জৈব রসায়নবিদ ছিলেন। তিনি তার ভিটামিন সম্পর্কিত গবেষণার জন্য সবচেয়ে বেশি পরিচিত। তিনি এবং ওয়াল্টার নর্মান হেওয়র্থ ১৯৩৭ সালে রসায়নের জন্য নোবেল পুরস্কার পেয়েছিলেন।
প্রারম্ভিক জীবন
সুইস নাগরিক পল কারারের জন্ম রাশিয়ার মস্কোতে জুলি লার্চের কাছে। তিনি উভয় দেশেরই নাগরিক ছিলেন। পল কারার ১৮৯২ সালে কারার সুইজারল্যান্ডে পরিবারের কাছে ফিরে লেঞ্জবার্গ, আরাউ -এর উইলডেগের গ্রামার স্কুলে পড়াশোনা করেন। সেখান থেকে তিনি ১৯০৮ সালে ম্যাট্রিকুলেশন পাস করেন। তিনি আলফ্রেড ওয়ার্নারের অধীনে জুরিখ বিশ্ববিদ্যালয়ে রসায়ন নিয়ে অধ্যয়ন করেন এবং পিএইচডি ডিগ্রি অর্জন করেন। এরপর ১৯১১ সালে, তিনি রাসায়নিক ইনস্টিটিউটের সহকারী হিসাবে আরও এক বছর অতিবাহিত করেছিলেন। এরপরে তিনি পল এহরলিচের সাথে জর্জি স্পিয়ার হাউসে, ফ্রাঙ্কফুর্ট মেইনে রসায়নবিদ হিসাবে পদ গ্রহণ করেছিলেন। ১৯১৯ সালে তিনি রসায়ন বিভাগের অধ্যাপক এবং রাসায়নিক ইনস্টিটিউটের পরিচালক হন।
গবেষণা
কারারের প্রাথমিক গবেষণা ছিল জটিল ধাতব যৌগগুলি সম্পর্কিত। তবে তার সবচেয়ে গুরুত্বপূর্ণ কাজটি ছিল জৈব পিগমেন্ট নিয়ে। বিশেষত হলুদ ক্যারোটিনয়েডগুলি নিয়ে। তিনি এগুলোর রাসায়নিক কাঠামোকে ব্যাখ্যা করে দেখিয়েছিলেন যে এর মধ্যে কিছু উপাদান দেহে ভিটামিন এ -তে রূপান্তরিত হয়। তার কাজের মাধ্যমে বিটা ক্যারোটিনের জন্য সঠিক যথাযথ সূত্র প্রতিষ্ঠা অনেকটা সহজ হয়ে যায়। ভিটামিন এ এর প্রধান পূর্বসূরি, ভিটামিন বা প্রোভিটামিনের কাঠামোটি প্রথম প্রতিষ্ঠিত হয়েছিল। জর্জ ওয়াল্ড রেটিনায় ভিটামিন এ এর ভূমিকা অধ্যয়ন করার সময় কারারের ল্যাবে সংক্ষিপ্তভাবে কাজ করেছিলেন। পরবর্তীতে, কারার অ্যাসকরবিক অ্যাসিডের (ভিটামিন সি) কাঠামো নিশ্চিত করেন এবং ভিটামিন বি২ এবং ভিটামিন ই নিয়েও তিনি গবেষণা শুরু করেন। রসায়নে তার গুরুত্বপূর্ণ অবদানের মধ্যে রয়েছে মূলত ফ্ল্যাভিন সনাক্তকরণের নেতৃত্বে ল্যাক্টোফ্ল্যাভিনের জটিল অংশ বলে মনে করা ভিটামিন বি২।